Genetický kód

Genetický kód je sústava biologicky podmienených pravidiel, podľa ktorých sa k jednotlivým kodónom priraďujú určité proteinogénne aminokyseliny. Poradie nukleotidov v nukleových kyselinách tak riadi poradie aminokyselín v molekule bielkoviny. Nukledotidy v RNA existujú 4, adenín (A), guanín (G), cytozín (C) a uracil (U). V prípade DNA je namiesto uracilu – tymín (T). V genetickom kóde kódujú tri bázy, tvoriace kodón, 1 aminokyselinu. Existuje teda 64 kodónov (4x4x4 = 64).

 Vlastnosti genetického kódu 
 Genetický kód je degenerovaný: rovnaká aminokyselina môže byť kódovaná niekoľkými rôznymi kodónmi. Je to dané tým, že trojice 4 rôznych nukleotidov je možné skombinovať až do 64 variácií a proteinogénnych aminokyselín je len 20. Pri niektorých aminokyselinách sú dôležitejšie prvé dve bázy, kým posledná môže byť ľubovolná. Napr. trojice CCC, CCU, CCA aj CCG kódujú prolín, alebo trojice GUC, GUU, GUA aj GUG kódujú valín (pozri tabuľku). Táto degenerácia umožňuje tzv. tichú mutáciu (napr. zámenu posledného z trojice nukleotidov), pri ktorej nedochádza k zámene aminokyseliny.

 Genetický kód je univerzálny: pri všetkých organizmoch majú jednotlivé kodóny rovnaký kódovací zmysel. Neplatí to však úplne.
 Genetický kód je tripletový: každý kodón sa skladá z troch nukleotidových báz.
 Genetický kód sa neprekrýva: každý nukleotid je súčasťou len jedného kodónu.

Jeden kodón môže kódovať viac aminokyselín v prípade, že sú prítomné špecifické hydroxylové skupiny.

 Začiatok a koniec sekvencie 
Existujú dva špecifické kodóny, ktoré určujú začiatok a koniec danej sekvencie (t. j. génu pre nejakú bielkovinu). Začiatok je určený tzv. iniciačným kodónom AUG (ktorý súčasne, ak sa nachádza aj na iných miestach v sekvencii, kóduje aminokyselinu metionín). Koniec daného kódu je daný jedným z trojice kodónov UAA, UAG alebo UGA, ktoré nekódujú žiadnu aminokyselinu a označujú sa ako terminačné kodóny (alebo stop kodóny).

 Zoznam kodónov a príslušných aminokyselín 
 druhá báza U C A G prvábáza UUUU  (Phe/F) Fenylalanín
UUC  (Phe/F) Fenylalanín
UUA  (Leu/L) Leucín
UUG  (Leu/L) LeucínUCU  (Ser/S) Serín
UCC  (Ser/S) Serín
UCA  (Ser/S) Serín
UCG  (Ser/S) SerínUAU  (Tyr/Y) Tyrozín
UAC  (Tyr/Y) Tyrozín
UAA  Ochre (Terminačný kodón)
UAG  Amber (Terminačný kodón)UGU  (Cys/C) Cysteín
UGC  (Cys/C) Cysteín
UGA  Opal (Sec/U) Selenocysteín (Terminačný kodón)
UGG  (Trp/W) Tryptofán CCUU  (Leu/L) Leucín
CUC  (Leu/L) Leucín
CUA  (Leu/L) Leucín
CUG  (Leu/L) LeucínCCU  (Pro/P) Prolín
CCC  (Pro/P) Prolín
CCA  (Pro/P) Prolín
CCG  (Pro/P) ProlínCAU  (His/H) Histidín
CAC  (His/H) Histidín
CAA  (Gln/Q) Glutamín
CAG  (Gln/Q) GlutamínCGU  (Arg/R) Arginín
CGC  (Arg/R) Arginín
CGA  (Arg/R) Arginín
CGG  (Arg/R) Arginín AAUU  (Ile/I) Izoleucín
AUC  (Ile/I) Izoleucín
AUA  (Ile/I) Izoleucín
AUG  (Met/M) Metionín (Iniciačný kodón)ACU  (Thr/T) Treonín
ACC  (Thr/T) Treonín
ACA  (Thr/T) Treonín
ACG  (Thr/T) TreonínAAU  (Asn/N) Asparagín
AAC  (Asn/N) Asparagín
AAA  (Lys/K) Lyzín
AAG  (Lys/K) LyzínAGU  (Ser/S) Serín
AGC  (Ser/S) Serín
AGA  (Arg/R) Arginín
AGG  (Arg/R) Arginín GGUU  (Val/V) Valín
GUC  (Val/V) Valín
GUA  (Val/V) Valín
GUG  (Val/V) ValínGCU  (Ala/A) Alanín
GCC  (Ala/A) Alanín
GCA  (Ala/A) Alanín
GCG  (Ala/A) AlanínGAU  (Asp/D) Aspartát
GAC  (Asp/D) Aspartát
GAA  (Glu/E) Glutamát
GAG  (Glu/E) GlutamátGGU  (Gly/G) Glycín
GGC  (Gly/G) Glycín
GGA  (Gly/G) Glycín
GGG  (Gly/G) Glycín

Kategória:Gény